Document ID: /roh_data/filtered/fineweb-2-filterrobots_roh.jsonl.gz/27990

11,525 milliardas francs vul il parlament sbursar per la collavuraziun internaziunala per ils proxims quatter onns. Suenter il Cussegl naziunal ha uss er il Cussegl dals chantuns approvà la proposta dal Cussegl federal.
En l'avegnir vul la Confederaziun sa concentrar sin las regiuns Africa dal Nord, Subsahara, l'Asia Centrala e dal Vest ed ils pajais da l'Europa da l'Ost che n'èn betg en l'UE. Enstagl da 46 pajais vegnan sustegnids da nov mo 35. Nov è er ch'ils interess da la Svizra ed ina plivalur per la Svizra èn vegnids fixads en la strategia.